

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 9.jūnijā Nr.**306** (prot.Nr.**12**, **30**.§)

# Par ekspozīcijas bezatlīdzības lietošanas līgumu ar biedrību

# „Latgales reģiona attīstības aģentūra”

Pamatojoties uz likuma „Par pašvaldībām” 15.panta pirmās daļas 5.punktu, 21.panta pirmās daļas 23.punktu, Daugavpils pilsētas domes 2014.gada 23.decembra noteikumu Nr.5 „Par Daugavpils pilsētas pašvaldības un tās padotībā esošo iestāžu grāmatvedības uzskaiti” 103.punktu, ņemot vērā Daugavpils pilsētas domes (turpmāk – Dome) 2015.gada 30.aprīļa lēmumu Nr.172 „Par sadarbības līgumu ar biedrību „Latgales reģiona attīstības aģentūra” un projekta atbalstu”, starp biedrību „Latgales reģiona attīstības aģentūra” (turpmāk – LRAA) un Domi 2015.gada 6.maijā noslēgto sadarbības līgumu Latvijas, Lietuvas un Baltkrievijas pārrobežu sadarbības programmas Eiropas kaimiņattiecību un partnerības instrumenta ietvaros 2007-2013 projekta Nr.LLB-2-208 „Museum Gateway” (turpmāk – Projekts) ietvaros, ņemot vēra to, ka ar Domes 2015.gada 27.augusta lēmumu Nr.346 ir izveidota Daugavpils pilsētas pašvaldības tūrisma attīstības un informācijas aģentūra (turpmāk – Aģentūra), ar Domes 2016.gada 28.janvāra lēmumu Nr.21 apstiprināta Aģentūras vidējā termiņa darbības stratēģija 2016.-2018.gadam un darba plāns 2016.gadam, saskaņā ar kuru viens no Aģentūras uzdevumiem ir Šmakovkas muzeja darbības uzsākšana un nodrošināšana, ņemot vērā LRAA 2016.gada 25.maija vēstuli Nr.01-05/99 ar Šmakovkas muzeja ekspozīcijas bezatlīdzības lietošanas līguma projektu, nodrošinot Projektāsasniegto mērķu ilgtspēju Projekta laikā un pēc Projekta beigām, kuru galvenais mērķis – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, veicināt kultūras mantojuma saglabāšanu Latvijas, Lietuvas un Baltkrievijas pārrobežu teritorijā, nodrošinot Šmakovkas muzeja darbībai nepieciešamo ekspozīciju un aprīkojumu, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Uzdot Daugavpils pilsētas pašvaldības tūrisma attīstības un informācijas aģentūrai pārņemt Projektā Nr.LLB-2-208 “Museum Gateway” ietvaros izveidotās vērtības (pielikumā), noslēdzot līgumu par ekspozīcijas bezatlīdzības lietošanu ar biedrību „Latgales reģiona attīstības aģentūra”, reģistrācijas numurs LV41503023129, juridiskā adrese: Saules iela 15, Daugavpils, LV-5401, līdz 2023.gada 31.decembrim.

2. Domes izpilddirektorei organizēt Projekta ietvaros iegādāto vērtību pieņemšanu-nodošanu.

3. Domes priekšsēdētāja 1.vietniekam J.Dukšinskim kontrolēt lēmuma izpildi.

Pielikumā: Līguma projekts.

Domes priekšsēdētājs *(personiskais paraksts)* J.Lāčplēsis